Minu arvates pole paberile trükitud ajalehel tulevikku. See on üle mõistuse kalliks  tehtud. Kui võtan ühe üleriigilise päevalehe tellimuse, siis see maksab aastas julgelt üle 1000 krooni (sõltub millisele soodus kampaaniale satud). Selle summa eest saaks juba pooleks aastaks ajakirja Time tellimuse (seal kirjutati USA laenukriisist juba 2007. septembris!) või kolmandiku Economisti aastatellimusest. Seejuures pole nende eesti lehtede informatiivsus võrreldaval tasemel kui soovitakse saada aimu poliitikast (näiteks pühapäeval ei kajastanud ükski eesti kanal Austrias toimuvaid üldvalimisi, leidsin  alles Euronewsi vaadates), majandusest või teadusest ja avastustest. Aga äkki olen ma liiga nõudlik eesti ajakirjanike vastu, sest ma pole umbkeelne eestlane ja võin tarbida teistes riikides toodetud meediat. Näiteks yle1 uudised on kajastanud naisekandmise MM-i aga Eesti kanalid mitte.